1 кастрычніка ў Паставах, у раённым Доме культуры па вуліцы Станкевіча, адбудуцца ўрачыстасці, прымеркаваныя да Дня пажылых людзей. Прысутных прывітаюць прадстаўнікі ўлады, потым адбудзецца канцэрт мастацкай самадзейнасці. А перад усім гэтым у фае РДК будзе працаваць выязная прыёмная — жадаючыя змогуць звярнуцца да ўрача агульнай практыкі, псіхолага, спецыяліста па пенсіённых пытаннях, старшыні раённай арганізацыі Беларускага таварыства Чырвонага Крыжа.